stanford-oval/wikipedia huggingface dataset:
העבד
עלילת הספר

יעקב, גיבור הספר, היה תושב יוּזֶפּוֹב, עיירה יהודית בפולין. בגזרות ת"ח-ת"ט נמכר לעבד לאיכר בהרי הקרפאטים. שם, הוא מצא עצמו בעולם של נוצרים, אך נאבק לשמור על יהדותו.
יעקב האמין כי אשתו וילדיו נספו בפרעות, והתאהב בבת האיכר, ואנדה. אשר כל לילה הייתה מגיעה אליו להביא לו את מזונותיו. אהבתו לואנדה מתפתחת באיטיות מלווה ביסורי מצפון דתיים, עד שלבסוף הוא לא מצליח לכבוש את אהבתו אליה והיא את אהבתה אליו והם שוכבים בצריפו, כנגד דעת האיכר ולמורת רוחו של כל הכפר הטוענים שיעקב כישף אותה. בהמשך הגיעו יהודים כדי לפדות אותו בכסף משביו, והוא חזר ליוזפוב, ללא ידיעת ואנדה. געגועיו לואנדה לא שככו, ולאחר זמן היא התגלתה לו בחלומו, כאישה הרה, ואמרה "מדוע עזבת אותי, יעקב?", "מה יהיה על ילדך? הוא יגדל בין גויים". יעקב החליט לחזור לכפר ולקחת את ואנדה לאישה. שם מתגלה לו שואנדה לא באמת הרה אך בכל זאת הוא מחליט לקחת אותה לאשה. יעקב וואנדה בורחים מהכפר באישון לילה ומגיעים לקהילה יהודית, בעיירה פיליץ, שם לא מכירים אותם. בעיירה הם מתחילים את חייהם מחדש, יעקב מתפרנס ממלמדות ויוצא לו שם של למדן ואיש טוב הן בעיני הקהל והן בעיני הפריץ, אך ואנדה מציגה עצמה כאילמת, בשם שרה, כדי שלא יתגלה מוצאה הפולני. בכפר יעקב וואנדה עוברים מסכת ייסורים, הקהילה היהודית מרננת על השידוך המוזר וראש הקהל העשיר השתלטן מתנכל אליו אישית. בתוך ביתם ואנדה/שרה צמאה לדעת, ולמדה יהדות מיעקב, תחת תריסים מוגפים, ללא ידיעת הכפר. את היחס המחפיר של נשות העיירה היא סבלה בשקט, אולם סודה התגלה כאשר היא זעקה בקול במהלך לידת בנם. מכיוון שידעה שהיא לפני מותה זעקה בפני הקהל על רוע לבם ועל מוסרם המעוות. ואנדה מתה במהלך הלידה הקשה, ונקברה מחוץ לגדר, כגויה.
יעקב קרא לבנו התינוק בנימין (הוא מדמה את עצמו ליעקב התנ"כי, שגם אשתו רחל הייתה בת לגוי ומתה עליו בניכר); והוא עלה לארץ ישראל עם העולל. בנו בנימין נעשה ראש ישיבה ואב לבנים.
כעבור 20 שנה חזר יעקב וגילה שהעיירה גדלה לעיר, ובית העלמין הקטן גדל. מקום קברה של שרה, שלא היה מסומן באופן בולט, לא היה ידוע, אך הוא בתוך שטח בית העלמין היהודי: "הקהל קבר אותה מחוץ לגדר בית-העלמין, אך בית-העלמין התקרב אליה והכניסה לפנים מגדרו. בית העלמין פסק ששרה היא יהודייה ומת טהור". יעקב חיפש את קברה ולא מצאהו. הוא היה חלש, ונפטר במהלך ביקורו בפיליץ. כשבאו לקברו, חפרו לו קבר ומצאו את קברה של שרה, והם נקברו זה לצד זה.
ביקורת חברתית

הספר מכיל ביקורת על צביעותם של יהודים המקפידים במצוות שבין אדם למקום אך חוטאים במצוות שבין אדם לחברו. כך למשל מוצג גרשון, פרנס העיירה, כאדם רע ואכזר.
גם מהגויים לא חוסך בשביס-זינגר ביקורת. הקישור בין הגזרות דאז לבין שואת יהודי אירופה הוא בלתי-נמנע, והטקסט אף מתייחס אליו ישירות; כך למשל שואל הפריץ את יעקב באחת משיחותיו עמו: "דבקתם ברעיון שאלוהים בחר בכם מכל העמים, אך למה בחר בכם? שתחיו בגטאות אפלים ותשאו טלאי צהוב?" (עמ' 125).
כמו כן בולטת בסיפור השקפת עולמו הצמחונית/טבעונית של יצחק בשביס-זינגר, כפי שניתן לראות בתיאור יחסו של יעקב לבעלי חיים בתקופת השבי, לבשר לאחר הפדיון ולאוכל מן החי בביקור בפיליץ כעבור 20 שנה.
בספרו "מסע באב" עשה הסופר אהרן מגד מחווה לדמותה של ואנדה (עמוד 156. הוצאת עם עובד 1980), וקרא בשם זה לבתם של בעלי אחוזה בקראקוב שהסתירו יהודי במלחמה, ולימים נישאו הללו זה לזה.
תיאטרון

בשנת 2002 עלתה ההצגה "העבד", המבוססת על הספר, בתיאטרון גשר, בעיבודו ובימויו של יבגני אריה ובכיכובם של סשה דמידוב (בתפקיד יעקב) ויבגניה דודינה (בתפקיד ואנדה). בסוף 2018 עלתה הפקה חדשה של ההצגה בתיאטרון גשר, הפעם בכיכובה של לנה פרייפלד בתפקיד ואנדה.
לקריאה נוספת

בלהה רובינשטיין, "ניצוצות של אור בתהומות האופל - "העבד" ("דער קנעכט") מאת יצחק בשביס-זינגר", חוליות; דפים למחקר בספרות יידיש וזיקותיה לספרות העברית, 8, 2004, עמ' 205-189.
הערות שוליים

↑  מרב יודילוביץ', הערב: בכורה ל"העבד" בתיאטרון גשר, באתר ynet, 25 באפריל 2002
↑  עידוא דגן, ביקורת הצגה - "העבד": זה עוד יגיע לברודוויי, באתר ynet, 28 בינואר 2019
צבי הנינג'ה (סרט, 2014)

| --- | --- |

כרזת הסרט בעברית
 מבוסס על:  צבי הנינג'ה
 בימוי:  ג'ונתן ליבסמן
 הופק בידי:  מייקל ביי טופס אנדרו בראדלי פולר איאן ברייס גאלן ווקר סקוט מדניק
 תסריט:  ג'וש אפלבום אנדרה נימק אוון דוהרטי
 עריכה:  יואל נגרון גלן סקנטלברי
 שחקנים ראשיים:  מייגן פוקס ג'וני נוקסוויל נואל פישר אלן ריצ'סון ויליאם פיכטנר טוני שלהוב וופי גולדברג
 מוזיקה:  בריאן טיילר
 צילום:  לולה קרבאליו
 מדינה:  ארצות הברית ארצות הברית
 חברת הפקה:  סרטי ניקלודיאון פלטינום דיונס Gama Entertainment‏Mednick Productions אולפני סרטי פרמאונט
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  מקסיקו סיטי29 ביולי 2014 ישראל 7 באוגוסט 2014 ארצות הברית 8 באוגוסט 2014
 משך הקרנה:  101 דקות
 שפת הסרט:  אנגלית
 סוגה:  סרט פעולה, סרט מדע בדיוני, מדע בדיוני קומי, סרט קומדיה, סרט נינג'ות 
 תקציב:  $125,000,000
 הכנסות:  485 מיליון דולר
 הכנסות באתר מוג'ו:   tmnt2013
 סרט הבא:  צבי הנינג'ה: יוצאים מהצללים (2016)
 אתר רשמי
 דף הסרט ב־IMDb
 
צבי הנינג'ה (באנגלית: Teenage Mutant Ninja Turtles) הוא סרט גיבורי על אמריקאי מזאנ'ר הפעולה, הקומדיה והמדע בדיוני המבוסס על קומיקס "צבי הנינג'ה". הסרט מהווה אתחול לסדרת סרטי צבי הנינג'ה. הסרט עלה לאקרנים ב-7 באוגוסט 2014.
את הסרט ביים ג'ונתן ליבסטמן; כתבו ג'וש אפלבום, אנדרה נימק ואוון דוהרטי; את הסרט הפיק מייקל ביי; ומכבבים מייגן פוקס, ג'וני נוקסוויל, נואל פישר, אלן ריצ'סון, ויליאם פיכטנר, טוני שלהוב ווופי גולדברג.
הסרט הפך לשובר קופות כאשר הצליח להכניס 485 מיליון דולר ברחבי העולם. בעקבות ההצלחה המסחרית הגדולה של הסרט, סרט המשך הנקרא "צבי הנינג'ה: יוצאים מהצללים" יצא לאקרנים בקיץ 2016 כאשר הבמאי ג'ונתן ליבסמן הוחלף בבמאי דייב גרין.
תקציר העלילה

כאשר החשיכה יורדת על ניו יורק, שרדר הרשע מנסה לשלוט על העיר. ארבעת הצבים החיים בביוב מנסים להביס את שרדר ולגלות את הייעוד שלהם. הצבים חייבים לשתף פעולה עם העיתונאית אפריל או'ניל והצלם ורנון פאנוויק כדי להציל את העיר ולפענח את התוכנית השטנית של שרדר. עד מהרה, הצבים חושפים את תוכניתו של שרדר, הוא מתכנן להפיץ בכל רחבי העיר חומר כימי רעיל ולהשתלט על העיר כולה.
צוות שחקנים ודמויות

ג'וני נוקסוויל (קול)/פיט פלוסזק (לכידת תנועה) - לאונרדו, הרציני, המנומס והמיומן שבצבים, משמש כמנהיגם בשטח.
אלן ריצ'סון - רפאל, הקשוח וחם המזג שבצבים
ג'רמי הווארד - דונטלו, חנון וגאון מחשבים והנדסה, אחראי על הטכנולוגיה שבשירות הצבים.
נואל פישר - מיכלאנג'לו, הבדרן של החבורה.
טוני שלהוב (קול)/ דני וודברן (לכידת תנועה) - ספלינטר, ה"סנסיי" ואביהם המאמץ של ארבעת הצבים, אשף באמנויות לחימה.
מייגן פוקס - אפריל או'ניל, כתבת זוטרה בחדשות ערוץ 6. ידידתם של ספלינטר והצבים.
ויליאם פיכטנר - אריק סאקס - תעשיין נשק חכם שיצר ובנה את שריון הסמוראי הרובוטי "שרדר", הוא ושרדר מתכננים להפיץ גז רעיל על פני העיר כולה, הוא משתף פעולה לאורך כל הסרט עם שרדר, סאקס הוא הנבל המשני של הסרט.
ויל ארנט - ורן פאנוויק, הצלם של אפריל וידיד טוב שלה.
וופי גולדברג - ברנדט תומפסון, מנהלת חדשות ערוץ 6 והבוסית של אפריל.
אבי אליוט - שותפתה של אפריל
מינה נוג'י - קראי, סגניתו של שרדר .
טוהורו מסמונה - שרדר, אמן לחימה ומאסטר נינג'ה יפני. מפעיל את שריון שרדר הגדול החמוש בלהבים חדים. שרדר הוא יריבם המושבע של הצבים, הוא חזק מאוד, זריז וראש שבט "הרגל". מתכנן להשתלט על העיר בכך שיפיץ גז רעיל ברחבי העיר. הנבל הראשי של הסרט.
שבט הרגל - צבאו של שרדר, שמיומן באמנויות הלחימה כדוגמת ג'ו ג'וטסו. בשנת 1990 ובסדרות הטלוויזיה למיניהן, שבט הרגל מוצג כנינג'ות. אך כעת, שבט הרגל מתואר כחיילים החמושים ברובי סער. הפנים שלהם מאופרים בשחור כדי לשמש צבעי מלחמה.
הפקה > פיתוח

לאחר שרכשה ניקלודיאון ב-2009 את מלוא הזכויות על צבי הנינג'ה ממיראז' סטודיו, הוכרז כי במהלך 2012 ייצא סרט חדש בזיכיון בהפקת סרטי ניקלודיאון והפצת סרטי פרמאונט. בסוף מאי 2011 הכריזו פרמאונט וניקלודיאון כי מייקל ביי ישמש כמפיק הסרט וכי הסרט יהווה אתחול לסדרת הסרטים. בהמשך מאט הולווי וארט מארקום נשכרו לכתוב את תסריט הסרט, שנה לאחר מכן נשכרו ג'וש אפלבום, אנדרה נימק ואוון דוהרטי לשכתב את התסריט. בפברואר 2012 החלו מגעים לשכירת ג'ונתן ליבסמן לביים את הסרט. במרץ 2012 דחו פרמאונט את יציאת הסרט לחג המולד 2013.
במרץ 2012 חשף מייקל ביי כי סיפור הרקע של הצבים שונה, ולא כמו שבקומיקס הצבים יהיו מגזע חייזרי, מעריצי הקומיקס הוותיקים התנגדו לשינוי ותקפו את מייקל ביי, כתגובה לזעם המעריצים אמר מייקל ביי כי התסריט ישוכתב שנית בשיתוף עם היוצרים המקוריים; בריאן טוצ'י ששיחק את לאונרדו בטרילוגיה המקורית ויהודית הואג ששיחקה את אפריל או'ניל בטרילוגיה המקורית הביעו תמיכה בשכתוב. בסוף מרץ 2012 אמר מייקל ביי כי הצבים יהיו זהים לאיך שהיו בקומיקס ושדבר לא השתנה. ב-28 באוגוסט 2012 הודלפה לאינטרנט גרסה מוקדמת של התסריט תחת הכותרת "הדלת כחולה" הכללה שינויים רבים הסותרים את כל הבטחותיו של מייקל ביי, מייקל ביי ציין בהמשך כי הטיוטה נכתבה לפני שהתסריט שוכתב ושונה רבות.
ב-12 בינואר 2013 נודע כי צילומי הסרט יחלו באפריל 2013 בניו יורק. חודש לאחר מכן נדחתה הפצת הסרט ליוני 2014. ב-15 באוגוסט 2013 נדחתה הפצת הסרט על מנת לא להתחרות עם רובוטריקים 4: עידן ההכחדה ל-8 באוגוסט 2014.
הפקה > צילומים

הצילומים החלו ב-22 במרץ 2013 בטאפר לייק, ניו יורק. צילומים נוספים התבצעו בינואר ואפריל 2014.
מוזיקה

את המוזיקה לסרט הלחין וכתב בריאן טיילר, שהלחין את המוזיקה לסרט איירון מן 3 ,שיר נוסף של הסרט נקרא בשם : Shell Shocked שנכתב והולחן בידי הזמר Wiz Khafila שמושמע במהלך כתוביות הסיום של הסרט.
| צבי הנינג'ה - פסקול הסרט המקורי מוזיקה מאת בריאן טיילר> מס' | צבי הנינג'ה - פסקול הסרט המקורי מוזיקה מאת בריאן טיילר> שם | צבי הנינג'ה - פסקול הסרט המקורי מוזיקה מאת בריאן טיילר> משך | צבי הנינג'ה - פסקול הסרט המקורי מוזיקה מאת בריאן טיילר>  | צבי הנינג'ה - פסקול הסרט המקורי מוזיקה מאת בריאן טיילר>  | צבי הנינג'ה - פסקול הסרט המקורי מוזיקה מאת בריאן טיילר>  | צבי הנינג'ה - פסקול הסרט המקורי מוזיקה מאת בריאן טיילר>  | צבי הנינג'ה - פסקול הסרט המקורי מוזיקה מאת בריאן טיילר>  | צבי הנינג'ה - פסקול הסרט המקורי מוזיקה מאת בריאן טיילר>  | צבי הנינג'ה - פסקול הסרט המקורי מוזיקה מאת בריאן טיילר>  |
| --- | --- | --- | --- | --- | --- | --- | --- | --- | --- |
| 1. | Teenage Mutant Ninja Turtles  | 4:45 |  |  |  |  |  |  |  |
| 2. | Adolescent Genetically Altered Shinobi Terrapins  | 4:31 |  |  |  |  |  |  |  |
| 3. | Splinter vs. Shredder  | 6:25 |  |  |  |  |  |  |  |
| 4. | Origins  | 6:02 |  |  |  |  |  |  |  |
| 5. | Brotherhood  | 1:19 |  |  |  |  |  |  |  |
| 6. | Turtles United  | 4:10 |  |  |  |  |  |  |  |
| 7. | Rise of the Four  | 3:34 |  |  |  |  |  |  |  |
| 8. | The Foot Clan  | 3:17 |  |  |  |  |  |  |  |
| 9. | Shellacked  | 6:47 |  |  |  |  |  |  |  |
| 10. | Project Renaissance  | 1:57 |  |  |  |  |  |  |  |
| 11. | Shortcut  | 4:41 |  |  |  |  |  |  |  |
| 12. | Shredder  | 5:59 |  |  |  |  |  |  |  |
| 13. | Cowabunga  | 4:35 |  |  |  |  |  |  |  |
| 14. | 99 Cheese Pizza  | 1:49 |  |  |  |  |  |  |  |
| 15. | Adrenaline  | 6:26 |  |  |  |  |  |  |  |
| 16. | Buck Buck  | 4:11 |  |  |  |  |  |  |  |
| 17. | TMNT March  | 2:07 |  |  |  |  |  |  |  |
| משך כולל: | משך כולל: | 70:02 |  |  |  |  |  |  |  |
סרטי המשך אפשריים

ויליאם פיכטנר אמר בראיון כי הוא חתם על שלושה סרטים.
בקיץ 2014 אמר ג'ונתן ליבסמן כי ישנה אפשרות שדמותיהם של קייסי ג'ונס וביבופ ורוקסטדי ייכללו בסרט ההמשך. סרט ההמשך צפוי להיקרא צבי הנינג'ה: יוצאים מהצללים ("Teenage Mutant Ninja Turtles: Out of the Shadows") וייצא לאקרנים בקיץ 2016. באפריל 2015 לוהקו סטיבן אמל לתפקיד קייסי ג'ונס וטיילר פרי לתפקיד בקסטר סטוקמן. באפריל 2015 לוהק בריאן טי לתפקיד שרדר בסרט, במקומו של השחקן טוהורו מסאמונה. בנוסף לו, מייגן פוקס תשוב לגלם את אפריל או'ניל בעוד וויל ארנט יגלם את ורן פנוויק. את הסרט יביים דייב גרין על פי תסריט מאת ג'וש אפלבאום ואנדרה נמץ.
ביקורת

הסרט ספג ביקורת שליליות בעיקר. האתר Rotten Tomatoes מעניק לסרט ציון של 19% עם הערה שהסרט מתיימר להיות הסרט המשעמם ביותר על צבי הנינג'ה. האתר Metacritic נתן ציון של 35/100.
רצח גורגן מרגריאן

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  26 בספטמבר 1978 ירוואן, ברה"מ 
 נרצח:  19 בפברואר 2004 (בגיל 25) בודפשט, הונגריה 
 מקום קבורה:  יראבלור 
 מדינה:  ארמניה 
 השכלה:  האוניברסיטה הפוליטכנית הלאומית של ארמניה 
 השתייכות:  הצבא הארמני, הכוחות המזוינים של ארמניה 
 דרגה:  לוטננט 
 
רצח גורגן מרגריאן היה אירוע פלילי ופוליטי, שהביא לניתוק ביחסים הדיפלומטיים בין ארמניה והונגריה, על רקע רצח, המקושר לעימות של ארמניה עם אזרבייג'ן.
גורגן מרגריאן (בארמנית: Գուրգեն Մարգարյան;‏ 26 בספטמבר 1978 – 19 בפברואר 2004), היה סגן בצבא הארמני אשר נרצח בבודפשט, הונגריה, ב-19 בפברואר 2004 על ידי רמיל ספרוב, סגן בצבא אזרבייג'ן. הרצח התרחש בעת ששניהם השתתפו בתוכנית שלום דו לאומית, למפקדים בצבאות ארמניה ואזרבייג'ן, שהתקיימה בבודפשט. הסיבות היו לאומיות: מרגריאן היה ארמני. מבחינת ספרוב, זו הייתה נקמת האזרים בארמנים על מה שעשו במלחמת נגורנו קרבאך.
בחודש ספטמבר 2013, אנדרטה המוקדשת למרגריאן הוצבה בירוואן.
תחילת דרכו של מרגריאן

מרגריאן נולד בירוואן, בירת ארמניה. הוא את לימודיו התיכוניים סיים בבית הספר 122 בירוואן, ולאחר מכן סיים תואר ראשון בהנדסה באוניברסיטת המדינה להנדסה של ארמניה. לאחר שסיים שירות חובה בצבא מ-1999 ל-2001, הוא הפך לקצין בשירות משרד ההגנה של הרפובליקה של ארמניה בדרגת סגן.
רצח

ב-11 בינואר 2004, נסע מרגריאן לבודפשט, שבהונגריה, להשתתף בקורס של שלושה חודשים בשפה האנגלית, כחלק מתוכנית נאט"ו, שותפות לשלום, בה השתתפו חיילים ארמנים ואזרים. בשעה 5:00 לפנות בוקר ב-19 בפברואר הוא נרצח במהלומות גרזן, בזמן שישן, על ידי עמיתו ללימודים, האזרי, סגן רמיל ספרוב. שותפו לחדר של מרגריאן, הונגרי בשם בלאז' קוטי, סיפר שבאותו הערב הוא שתה תה והלך לישון, שכן היה לו חום, בעוד מרגריאן העסיק את עצמו בלימודיו. בסביבות השעה 21:00, מרגריאן עזב את החדר כדי לבקר משתתף ארמני אחר מהתוכנית, הייק מקוצ'יאן .
קוטי לא זכר מתי מרגריאן חזר לחדר, אבל מוקדם בבוקר הוא חש כי מישהו הדליק את האור. הוא חשב שזה גורגן. אבל אחרי ששמע קולות עמומים מוזרים, הוא סובב את ראשו מן הקיר וראה את ספרוב עומד מעל מרגריאן כאשר גרזן ארוך בידיו:
אז כבר הבנתי שמשהו נוראי קרה, כי היה דם בכל מקום. התחלתי לצעוק על האזרי, אמרתי שיפסיק. הוא אמר שאין לו בעיה איתי, ולא ייגע בי, ודקר את גורגן עוד כמה פעמים, ועזב. ההבעה על פניו הייתה כאילו הוא שמח שהוא סיים משהו חשוב.
הנתיחה שלאחר המוות הראתה כי ספרוב הכה בפניו של מרגריאן שש עשרה פעמים, וכמעט שכרת את ראשו מגופו. בתדרוך שניתן על ידי המשטרה ההונגרית נאמר גם כי מרגריאן נדקר מספר פעמים בחזהו. אחרי שהוא הרג את מרגריאן, ספרוב הלך גם לחדרו של מקוצ'יאן לרצוח גם אותו, אך גילה שהדלת נעולה. בינתיים, קוטי ברח מהחדר שלו וקרא למשטרה, אשר הגיעו למקום ועצרו את ספרוב. במהלך החקירה הוא הודה ברצח של מרגראין. משטרת בודפשט ציינה כי הרצח בוצע "באכזריות יוצאת דופן".
משפט וגזר דין

במהלך המשפט, עורכי דינו של ספרוב ניסו לשכנע את השופט כי לא מדובר בפשע שנאה על רקע לאומי, והסבירו כי ספרוב הוא אדם שאינו יציב בדעתו, וטענו כי הוא סובל מהפרעת דחק פוסט-טראומטית. הם טענו שהוא עבר טראומה נפשית במהלך מלחמת נגורנו קרבאך, שכן הוא בא מאזור שהיה מרכז לחימה, ואז נכבש על ידי ארמניה. על פי הצהרה קודמת של ספרוב לפיה בשנים אלה למד בבאקו בירת אזרבייג'ן, ובטורקיה בשנים 1992 עד 1996. נערכו לספרוב מספר בדיקות בריאות הנפש, ובאחת הרופא הגיע למסקנה שהוא לא לגמרי שפוי. בדיקה נוספת מצאה כי ספרוב היה יציב בזמן הרצח, והשופט בחר להאמין להערכה זו. הרופא האזרבייג'ני טען שבהתבסס על שיחות שלו עם ספרוב, המניעים שלו נבעו מתך האמונה שמרגריאן העליב את (בכמה גרסאות, שהוא השתין על) דגל אזרבייג'ן בפני המשתתפים בסמינר. אך בחקירתו ובבית המשפט ספרוב אמר שהוא רצח את מרגריאן רק משום שהוא היה ארמני. לא היו עדים מטעם ההגנה שיאששו כל סיפור אחר.
ב-16 באפריל 2006, בית המשפט גזר על ספרוב מאסר עולם ללא אפשרות ערעור עד 2036. השופט, אנדראס וסקוטי, ציין שהרצח היה מתוכנן מראש ואת הטבע האכזרי של הפשע ואת העובדה שספרוב לא הביע כל חרטה על מעשיו, כסיבות לגזר הדין. ב-22 בפברואר 2007, בית משפט הונגרי לערעורים אישר את פסק הדין בערעור שהוגש על ידי באי כוחו של ספרוב.
בסוף אוגוסט 2012, הרשויות ההונגריות הסכימו להסגיר את ספרוב לידי ממשלת אזרבייג'ן כדי שירצה את שארית גזר דינו במולדתו. אך אף על פי שממשלת הונגריה קיבלה הבטחות מצד ממשלת אזרבייג'ן כי גזר הדין יאכף, הנשיא אילהם אלייב, נתן לספרוב סליחה מיד עם הגעתו לבאקו והורה שישוחרר מכל עונש. ספרוב מאז קודם לדרגת רב-סרן וסופק לו דיור על ידי ממשלת אזרבייג'ן.
תגובות > ארמניה

משרד החוץ של ארמניה הביע זעזוע וגינה בחריפות את הפשע, וקראו לארגונים בינלאומיים להגיב. ארמניה דחקה ברשויות ההונגריות למצות עם ספרוב את הדין, והביעה תנחומיה למשפחתו של מרגריאן. ב-31 באוגוסט 2012, אחרי הסגרתו של ספרוב לידי אזרבייג'ן, נשיא ארמניה סרז' סרקזיאן הודיע כי ארמניה משעה את היחסים הדיפלומטיים וכל קשרים רשמיים אחרים עם הונגריה.
תגובות > אזרבייג'ן

גורמים רבים באזרבייג'ן גינו בפומבי, אבל שיבחו בפרטיות את פעולותיו של ספרוב. המדען הפוליטי האזרי זרגושט עליזאדה, אמר כי ספרוב היה נחשב לגיבור לאומי, אם לא היה מוכר שביצע פשע, שעבורו הוא חייב להיענש. אלמירה סולימנובה, נציבת זכויות האדם (נציבת תלונות הציבור) של אזרבייג'ן, הכריזה כי העונש של ספרוב היה קשה מדי, וכי "על ספרוב להפוך לדוגמה של פטריוטיות עבור הנוער האזרבייג'ני". פואד אגאייב, עורך דין אזרי מוכר, אמר כי האזרים "...צריכים בדחיפות להפסיק את הקמפיין להעלאתו של ספרוב למעמד של גיבור לאומי. הוא לא גיבור."
קבורה

גופתו של מרגריאן הוטסה בחזרה לארמניה ונקברה בבית הקברות הצבאי בירבלור.
ניסיון ההתאבדות של אביו

בחודש ספטמבר 2013, ארטוש מרגריאן, אביו של גורגן, אושפז בבית החולים. על פי התקשורת הארמנית, הוא ניסה להתאבד בכך ששוב ושוב דקר את עצמו בבטן. הוא עבר ניתוח במרכז הרפואי מלאטיה בירוואן, ובשל סיבוכים, מצבו במקור היה רשום כקריטי. אחרי כמה ימים, המצב שלו נחשב ליציב. לא נמסרה סיבה לניסיון התאבדות.
הערות שוליים

↑  "Gourgen Margaryan's monument opens in Yerevan". Armenpress. 28 בספטמבר 2013. נבדק ב-28 בספטמבר 2013. {{cite news}}:  (עזרה)
↑  "Monument to slain Armenian Officer Gurgen Margayan unveiled in Yerevan". Public Radio of Armenia. 28 בספטמבר 2013. נבדק ב-28 בספטמבר 2013. {{cite news}}:  (עזרה)
↑  "Biography of Gurgen Margaryan." Accessed 31 August 2012.
↑  Murder of Lt. Gurgen Margaryan. The Budapest Case.
1 2  Grigorian, Mariana and Rauf Orujev. "Murder Case Judgement Reverberates Around Caucasus." Institute for War and Peace Reporting. 20 April 2006.
↑  "Armenian Officer Axe Murdered By Azeri Colleague in Hungary." Asbarez. 19 February 2004.
↑  Kristóf Szombati. Heinrich Boell Foundation What does the Safarov case tell us about Hungary today?
↑  Amnesty International Azerbaijan: Government sends dangerous message on ethnically-motivated violence (אורכב 14.07.2014 בארכיון Wayback Machine)
↑  "As Armenia Protests Killer's Pardon, Azerbaijan Promotes Him." RFE/RL. 1 September 2012. .
↑  "Hungary jails Azerbaijani killer." BBC News. 13 April 2006.
↑  "Azeri jailed for life in Hungary for killing Armenian." Reuters. 22 February 2007.
↑  "Azerbaijani military officer serving life for murder in Hungary is freed when sent home." Washington Post. 31 August 2012.
↑  Armenian Foreign Ministry. Statement by the Ministry on the Murder of an Armenian Lieutenant in Budapest by an Azerbaijani military officer. 19 February 2004. Accessed 30 April 2008.
↑  President.am President Serzh Sargsyan Invited an Extraordinary Meeting with the Heads of Diplomatic Missions 31 August 2012. Accessed 11 September 2012.
↑  Responses by Azerbaijanis. The Budapest Case. Accessed 30 April 2008.
↑  "Artush Margarian's health condition sharply deteriorates". Aysor. 6 בספטמבר 2013. נבדק ב-17 בספטמבר 2013. {{cite news}}:  (עזרה)
↑  "Artush Margarian's health improves". Aysor. 12 בספטמבר 2013. נבדק ב-17 בספטמבר 2013. {{cite news}}:  (עזרה)
הקבר של מרגריאן בירבלור
פרס גראמי לשיר ה-R&B הטוב ביותר

| --- | --- |
 מדינה:  ארצות הברית
 הגוף המעניק:  האקדמיה הלאומית לאמנויות ומדעי ההקלטה
 תקופת הפרס:  1969–הווה (כ־55 שנים)
 www.grammy.com
 
פרס גראמי לשיר ה-R&B הטוב ביותר (המכונה לפעמים פרס הפזמונאי של ה־R&B) מוענק מאז 1969. משנת 1969 עד 2000, הוא נודע כפרס הגראמי על שיר הרית'ם אנד בלוז הטוב ביותר. ביונסה זכתה בפרס ארבע פעמים, בעוד שלבייביפייס, סטיבי וונדר, ביל וית'רס ואלישה קיז יש שלוש זכיות כל אחד.
הפרס מגיע לפזמונאי. אם השיר הזוכה מכיל סימפול או אינטרפולציות של שירים אחרים, הפזמונאי והמוציא לאור המקורי יכולים להגיש בקשה לתעודת זכייה. האמן המבצע אינו מקבל פרס.
שיאני זכיות ומועמדויות

| דירוג | 1 | 2 | 3 |
| --- | --- | --- | --- |
| אמן | ביונסה | סטיבי וונדר אלישה קיז בייביפייס ביל וית'רס | ג'ונטה אוסטין אניטה בייקר ג'יי גריידון ג'יי זי |
| סך כל הזכיות | 5 זכיות | 3 זכיות | 2 זכיות |
| דירוג | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| אמן | בייביפייס | ביונסה | סטיבי וונדר | ליאון הוף לותר ואנדרוס | רודני ג'רקינס אל איי ריד דריל סימונס | אלישה קיז פרינס ריצ'רד פינץ' אריקה באדוג'זמין סוליבן |
| סך כל המועמדויות | 14 מועמדויות | 9 מועמדויות | 8 מועמדויות | 7 מועמדויות | 6 מועמדויות | 5 מועמדויות |
ראו גם

פרס גראמי לביצוע ה-R&B הטוב ביותר
הומו ארקטוס

| הומו ארקטוס |
| --- | --- |
 שחזור גולגולת הומו ארקטוס מסין במוזאון בג'וֹאוּקוֹאוּדְייֵן
תקופה
פליסטוקן, כ-2,000,000–50,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: הומינידיים
סוג:: אדם
מין:: הומו ארקטוס
שם מדעי
 Homo erectus ‏דובואה, 1893

הוֹמוֹ אֶרֶקְטוּס (מלטינית: Homo erectus; אדם זקוף) הוא שמו המדעי של מין נכחד מהסוג אדם, שהתקיים בתקופת הפליסטוקן, כ-1.5- 2 מיליון עד 50 אלף שנים לפני זמננו. הוא מוכר למדע ממאובנים ומממצאים ארכאולוגיים רבים שהתגלו באפריקה, באירופה, במזרח אסיה ובמזרח התיכון, ובהם גם במספר אתרים בארץ ישראל. מוחו היה קטן משמעותית ממוחו של האדם המודרני, אולם גדול ממוחם של הומינינים קדומים יותר, והוא היה זקוף קומה ובעל פרופורציות גוף מודרניות. ארקטוס היה, ככל הנראה, מגלה השימוש באש ומפתח התרבות האשלית של סיתות כלי אבן, אך לא נמצאו באתריו עדויות מובהקות לחפצי אמנות, לקבורה טקסית או לשימוש בשפת דיבור.
הומו ארקטוס מילא תפקיד מפתח באבולוציה של האדם. על פי הדעה המקובלת בעשרות השנים האחרונות בתחום הפלאואנתרופולוגיה, תת המין האפריקני של ארקטוס (המסווג לפעמים גם כמין בפני עצמו, הומו ארגסטר) הוא האב הקדמון של המין האנושי המודרני, הומו ספיינס, וכן של האדם הניאנדרטלי, ישירות, או, על פי סיווגים מסוימים, דרך הומו היידלברגנסיס. ארקטוס התפתח בסוואנה האפריקנית, ככל הנראה מהמין הומו הביליס או ממין אדם קדום אחר, והתפשט מאפריקה לרחבי מרבית העולם הישן, אכלס מגוון של בתי-גידול, וניזון ממגוון מקורות מזון מהחי ומהצומח. מקובלת הסברה שארקטוס היה ההומינין הראשון שהיגר אל מחוץ לאפריקה, אך בעקבות ממצאים מהשנים האחרונות, יש חוקרים הסבורים שקדמו לו בכך הומינינים קדומים אף יותר.
הומו ארקטוס היה ההומינין הראשון שהתגלה כתוצאה ממחקר מדעי מכוון לחיפוש אבות קדומים של האדם. הוא התגלה בסוף המאה ה-19 על ידי הרופא ההולנדי אז'ן דובואה, שמצא מאובן שכונה בשם "פיתקאנתרופוס ארקטוס" ונודע גם בשם "אדם ג'אווה". גם מאובנים מסין הידועים כ"אדם פקין" משויכים למין זה. כיום נוטים חוקרים שונים להפריד חלק מאוכלוסיות ארקטוס למינים נפרדים, כמו הומו גאורגיקוס, הומו ארגסטר והומו היידלברגנסיס, ואולם חוקרים אחרים סבורים שהפרדה כזו היא מלאכותית ומיותרת.
גילוי וסיווג > מאובני ארקטוס נוספים מג'אווה

בנוסף למאובנים הראשונים שגילה דובואה, התגלו במשך השנים מאובנים של כמה עשרות פרטי ארקטוס נוספים במספר אתרים בג'אווה ובאיים אחרים באינדונזיה, ויחד איתם נמצאו גם כלי אבן מהתרבות האשלית. כיום מקובל שארקטוס היה נפוץ בדרום מזרח אסיה החל מתקופה של כ-1.5 מיליון שנה לפני זמננו. רוב איי אינדונזיה היו מחוברים ליבשת אסיה למשך תקופות ארוכות במהלך הפלייסטוקן, עקב ירידת מפלס פני הים בעת עידני קרח. מאובני ארקטוס המאוחרים ביותר מג'אווה, גם הם על גדות נהר סולו, מתוארכים לגיל של 50 אלף שנים בלבד ואולי אף מאוחר יותר, וייתכן שהם פגשו את בני האדם המודרניים, ההומו ספיינס, בעת שהאחרונים התפשטו מאפריקה לדרום מזרח אסיה ולאוסטרליה. באי פלורס באינדונזיה התגלו כלי-אבן אשלים המיוחסים לארקטוס ומתוארכים ל-900 אלף שנים לפני זמננו. בשנת 2003 התגלו באותו אי מאובני הומו פלורסיינסיס גמדיים, שמתוארכים לתקופה מאוחרת הרבה יותר, ויש המשערים שהם התפתחו מאוכלוסיית ארקטוס מקומית. בשנת 2019 הוגדר המין הומו לוזוננסיס לפי מאובני אדם שהתגלו באי לוזון שבפיליפינים, ויש המשערים שגם הוא התפתח במקורו מאותה אוכלוסייה דרום-מזרח אסייתית של ארקטוס.
מספר לסתות וגולגולות שהתגלו בסנגיראן שבג'אווה החל מ-1941 קיבלו את השם מגאנתרופוס ("אדם ענק" = Meganthropus), ועד היום נפוצות שמועות שהן שייכות לגוף בעל מידות ענקיות, אך נראה שמדובר באגדה אורבנית שמקורה בשחזורים מוטעים. לפי השחזורים המקובלים כיום מאובנים אלו הם בגודל ממוצע של ארקטוס או מעט גדולים יותר, ורוב החוקרים מסווגים אותם כתת-מין אחר של ארקטוס או פשוט כזכרים גדולי-מידות של תת-המין המקומי Homo erectus paleojavanicus.